Nkosazana Dlamini-Zuma
Nkosazana Clarice Dlamini-Zuma (nata die 27 Ianuarii 1949), e regione Natalia populoque Zulu orta, est politica Africae Australis et internationalis.

Alumna est universitatum Zululandensis et Nataliensis regionis nativae suae. Anno 1976 praeses vicaria ordinis studentium Africanorum electa est atwu proper hoc in exsilium mox fugere coacta est. Studia medica igitur apud universitatem Bristoliensem in Anglia anno 1978 absolvit. In Swazia operam dedit apud Nosocomium civicum Mbabane ibique  Iacobum Zuma cognovit, cui uxor fuerit ab anno 1982 usque in 1998 liberosque quattuor peperit.

Iuxta scholam medicinae tropicalis universitatis Liverpoliensis studia valetudinis paediatricae anno 1985 persecuta est. 

Novis rebus interdum in Africa Australi suasis, ministra valetudinis a die 10 Maii 1994, praeside Nelson Mandela, deinde a 14 Iunii 1999 ministra a rebus externis, praesidibus Thabo Mbeki et Kgalema Motlanthe, denuo ministra a rebus internis a die 10 Maii 2009 usque ad 3 Octobris 2012 meruit, praeside Iacobo Zuma. Die 15 Octobris eiusdem anni praeses facta est commissionis regentis unionis Africanae, successor Ioanni Ping Gabonensi.

Bibliographia 

 "Dlamini-Zuma, the stern diplomat" in IOL (25 Ianuarii 2012)

Nexus externi 

Nati 1949
Homines vivi
Politici Africae Australis
Medici Africae Australis
Politici internationales
Alumni Universitatis Zululandensis
Alumni Universitatis Nataliensis
Alumni Universitatis Bristoliensis
Alumni Universitatis Liverpoliensis